[{"text_idx": "#000001", "text": "Mewn 16 mlynedd, newidiodd Richard a Lyn Anthony o reoli haid fach o ddefaid ar dir rhent 110 erw i gymysg o ffermio ar gontract a Thenantiaethau Busnes Fferm hirdymor yn rhedeg 3,000 erw o dir a\u0302r a glaswellt gyda haid o 800 o ddefaid. Yn un o arloeswyr dwysa\u0301u cynaliadwy, yn 2013, etholwyd Richard yn gymrawd Cymdeithas Amaethyddol Frenhinol Cymru i gydnabod ei waith ar reoli pridd, a gynyddodd ei gynnyrch 25-30% a chynyddu\u2019r boblogaeth o bryfed genwair 10 gwaith. Mae\u2019n parhau i ddatblygu systemau atgynhyrchiol, yn ffafrio datrysiadau naturiol yn hytrach na mewnbwn cemegol, o ganlyniad mae ganddo fferm sy\u2019n gyfoeth o fywyd gwyllt, gan gynnwys adar prin fel y sigl-i-gwt melyn a cholomennod mair. Dywedodd Lyn, \u201cMae\u2019n anhygoel gweld sut mae\u2019r niferoedd a\u0302\u2019r amrywiaeth o rywogaethau o adar gwahanol, ysgyfarnogod a bywyd gwyllt eraill wedi cynyddu dros y blynyddoedd diwethaf.\u201d"}, {"text_idx": "#000003", "text": "Mae\u2019r adar hefyd wedi elwa o dir hela ffesant y fferm sydd wedi ariannu bwydo yn ystod y gaeaf, rheoli ysglyfaeth a chymysgeddau cnydau ge\u0302m, gan gynnwys blodau\u2019r haul, ffa\u2019r gwanwyn, bresych deiliog y ciper, gwenith yr hydd, millet a phacelia. Y busnes sy\u2019n talu am y mesurau amgylcheddol eraill, gan fod Richard yn credu bod opsiynau amaeth-amgylchedd Glastir yn rhy gyfyngol. Yn ei farn ef, mae\u2019n hanfodol bod cynlluniau\u2019n hyblyg ac yn cyd- fynd a\u0302\u2019r gweithrediadau ffermio. Dywedodd, \u201cTynnodd y swyddogion prosiect a gafodd eu clustnodi i ni, hanner o\u2019r hyn yr oeddem eisiau ei roi i mewn. Roedden ni\u2019n mynd i fod dan anfantais ac yn waeth ein byd yn ariannol, felly fe wnaethon ni benderfynu peidio a\u0302 mynd i mewn i\u2019r cynllun a gwneud yr hyn roedden ni\u2019n teimlo oedd y peth iawn.\u201d"}, {"text_idx": "#000004", "text": "Mae Richard a Lyn wedi gwahodd gwleidyddion a gwneuthurwyr polisi i ddod i weld eu gwaith cadwraeth integredig yn uniongyrchol, yn y gobaith y bydd cynlluniau yn y dyfodol yn fwy cyfeillgar i ffermio ac yn hyfyw yn ariannol. Dywedodd Richard, \u201cRydym yn treialu pethau ar lawr gwlad er mwyn dangos beth sy\u2019n gweithio a beth sydd ddim. Byddwn wrth fy modd yn gwneud yr hyn rydym wedi\u2019i gyflawni yn Sealands dros y fferm gyfan, ond os yw Llywodraeth Cymru am gyflwyno hyn ar draws y wlad, bydd yn rhaid iddynt dalu amdano.\u201d"}, {"text_idx": "#000005", "text": "Gan edrych i\u2019r dyfodol, hoffai Richard a Lyn gydweithio a\u0302 ffermwyr eraill, gan gysylltu coetiroedd a chynefinoedd eraill. Dywedodd Richard, \u201cRwy\u2019n credu y byddai gan lawer o\u2019n cymdogion ddiddordeb, felly gobeithio y byddai gan unrhyw gynllun yn y dyfodol gyllid ar gyfer hwyluso Clwstwr Ffermwyr.\u201d"}]